Къэбэрдей-Балъкъэр Республикэм и Iэтащхьэ КIуэкIуэ Казбек Гъуэгу хозяйствэм и лэжьакIуэм и махуэм теухуа и хъуэхъу
Ныбжьэгъу лъапIэхэ!
Фи IэщIагъэм епха махуэшхуэмкIэ — Гъуэгу хозяйствэм и лэжьакIуэм и махуэмкIэ сынывохъуэхъу!
Къэбэрдей-Балъкъэрым и гъуэгу комплексым и лэжьакIуэхэр я IэщIагъэм хуэIэзэщ, сыт щыгъуи егугъууи мэлажьэ. Автомобиль гъуэгухэм я щытыкIэм куэдкIэ елъытащ экономикэм и щытыкIэр, республикэм инвестицэхэр къыхалъхьэнымрэ туризмэм зиужьыным-рэ, цIыхухэм я псэукIэм и фIагъыр. УщыгуфIыкIыу къыхэбгъэщ хъунущ IэнатIэм и лэжьакIуэхэм къапэщыт къалэнхэм я мыхьэнэм и инагъыр къазэрыгурыIуэр. Нобэ абыхэм зэфIагъэкI иджырей гъуэгухэр ухуэным хуэгъэза лэжьыгъэшхуэ, щIыналъэ, муниципальнэ автомобиль гъуэгухэр зэрагъэпэщыж, абыхэм шынагъуэншэу, бэIутIэIуншэу щызекIуэнымкIэ щыIэ шэсыпIэхэм хагъахъуэу. Фи къару фемыблэжу, хьэлэлу фызэрылажьэм, къыхэфха IэщIагъэм фызэрыхуэпэжым папщIэ фIыщIэ фхузощI.
Шэч къытесхьэркъым зыхуэдгъэувыжа мурадхэр къызэрыдэхъулIэнум, фэ лэжьыгъэ и пIалъэ зэрыфщIэм, фи IэщIагъэм фызэрыхуэIэзэм, жэуаплыныгъэ фхэлъу IэнатIэм фызэрыпэрытым я фIыгъэкIэ.
Узыншагъэ быдэ фиIэу, зэIузэпэщу фыпсэуну, дыщалъхуа Къэбэрдей-Балъкъэрым ифI зыхэлъ ехъулIэныгъэхэр зыIэрывгъэхьэну сынывохъуэхъу.
